**LATVIJAS REPUBLIKAS ZIEMAS ČEMPIONĀTS**

**un ZIEMAS DIVCĪŅA**

**NOLIKUMS**

**1. MĒRĶI un UZDEVUMI**

* 1. Veselīga dzīvesveida popularizēšana.
  2. Noteikt spēcīgākos sportistus/-es uz airēšanas ergometra "Concept 2" 2023.gada ziemas sezonā.
  3. Noteikt spēcīgākos sportistus/-es peldēšanā un divcīņā 2023.gada ziemas sezonā.
  4. Airēšanas sporta popularizēšana un attīstība Latvijā.

1. **SACENSĪBU LAIKS un VIETA**
   1. Sacensības uz airēšanas ergometriem “Concept 2” notiek 2023.gada 25.februārī “SMS Credit.lv tenisa centrā” Kārļa Ulmaņa gatvē 150, Rīgā, LV-1029. Sacensību sākums plkst. 11.00.
   2. Sacensības peldēšanā notiek 2023.gada 26.februārī Rīgas Zolitūdes ģimnāzijas 4 celiņu peldbaseinā Ruses ielā 22, Rīgā, LV-1029. Sacensību sākums plkst. 11.00. Iesildīšanās sākums 10.20.
2. **DALĪBNIEKI un SACENSĪBU PROGRAMMA**
   1. Sacensībās piedalās sportisti sekojošās grupās:

|  |  |  |
| --- | --- | --- |
| **Vecuma grupas** | **“Concept 2”**  **m** | **Peldēšana**  **m** |
| OPEN – sievietes un vīrieši | 1000 | 100 |
| Para-airēšana OPEN | 1000 | 50 |
| Vieglsvari OPEN - 2005.g.dz. un vecāki -  sievietes (<61,5 kg) un vīrieši (<75 kg) | 1000 | 100 |
| Juniori U-19 – 2005.-2006. g.dz. – jaunietes un jaunieši | 1000 | 100 |
| Juniori U-17- 2007. -2008. g.dz.– jaunietes un jaunieši | 1000 | 50 |
| Juniori U-15 - 2009.g.dz. un jaunāki – jaunietes un jaunieši | 500 | 50 |
| “Masters” – sievietes un vīrieši no 27 g.v. | 1000 | 50 |
| Amatieri - sievietes un vīrieši | 500 |  |
| Komandu braucieni (komandā 2 vīrieši un 2 sievietes) | 500 |  |
| Ģimeņu braucieni (1 vecāks un 1 bērns līdz 14 g.v.) | 250 |  |

* 1. Pirmajā sacensību dienā sportisti sacenšas uz airēšanas ergometriem “Concept 2” programmā paredzētajā distancē. 8 labāko rezultātu uzrādītāji priekšbraucienos OPEN, U-19, U-17, U-15 un vieglsvaru grupās iekļūst A finālā. Ja dalībnieku skaits grupā pārsniedz 20, tad pēc priekšbraucienu rezultātiem tiek noteikti A (1.-8.vieta) un B (9.-16.) finālu dalībnieki. Pārējās grupās izcīnītās vietas tiek noteiktas pēc sasniegtā rezultāta priekšbraucienā.
  2. „Masters” grupā vietas tiek noteiktas, rezultāta aprēķinam piemērojot vecuma koeficientu (1 gads - 0,8 sekundes).
  3. Otrajā sacensību dienā sportisti sacenšas peldēšanā brīvajā stilā programmā paredzētajā distancē. Visu grupu dalībnieki peldēšanā startē tikai vienu reizi un vietas tiek noteiktas pēc uzrādītā laika rezultāta.
  4. Peldēšanas sacensības notiek pēc Latvijas Peldēšanas federācijas noteikumiem.
  5. Vieglsvara sportistiem svēršanas procedūra ir jāveic tikai pirmajā sacensību dienā ne vēlāk kā 40 minūtes pirms starta. Svēršanās tiek veikta treniņtērpā, kurā sportists startēs, bez apaviem.

1. **UZVARĒTĀJU NOTEIKŠANA**
   1. LR Ziemas čempiona titulus izcīna sportisti, kuri uzvarējuši airēšanā uz ergometra „Concept2” visās programmā paredzētajās grupās.
   2. LR Ziemas divcīņas titulus nosaka, summējot izcīnītās vietas abos sacensību veidos katrā vecuma grupā. Augstāku vietu ieņem sportists, kuram mazāka vietu summa.Vienādas vietu summas gadījumā augstāku vietu ieņem sportists, kurš izcīnījis augstāku vietu „Concept 2” sacensībās.
2. **ORGANIZATORI**
   1. Sacensības organizē un vada Latvijas Airēšanas federācija (reģ.nr. 40008022792).
   2. Sacensību galvenais tiesnesis – Elita Krūmiņa, tel. 29269141.
   3. Organizatoriem ir tiesības izdarīt izmaiņas un papildinājumus nolikumā. Par nolikumā veiktajām izmaiņām dalībnieki tiek informēti LAF mājas lapā [www.rowing.lv](http://www.rowing.lv) .
3. **DALĪBAS MAKSA**
   1. Dalībniekiem, kuriem ir iegādāta un pilnībā noformēta LAF licence 2023.gadam, dalība LR Ziemas čempionātā un Ziemas divcīņā ir bez maksas.
   2. Latvijas vai citu valstu airēšanas sporta skolu, klubu audzēkņiem un biedriem, kuriem nav noformēta LAF licence 2023.gadam, dalības maksa LR Ziemas čempionātā un Ziemas divcīņā ir 10.00 EUR, U-15, U-17 un U-19 vecuma grupu junioriem – 5.00 EUR.
   3. Amatieru grupas dalībniekiem dalības maksa LR Ziemas čempionātā ir 15.00 EUR.
   4. Komandu braucienu dalības maksa ir 20.00 EUR. Ģimeņu brauciena dalības maksa ir 10.00 EUR.
   5. Dalības maksa iemaksājama Latvijas Airēšanas federācijas kontā A/S SEB bankā LV66UNLA0002100700972 ar norādi “Vārds, uzvārds vai komanda - dalības maksa LR Ziemas čempionātā” reizē ar pieteikuma iesniegšanu.
4. **FINANSĒŠANA**
   1. Izdevumus, kas saistīti ar sacensību organizēšanu un vadīšanu, sedz Latvijas Airēšanas federācija.
   2. Komandējuma izmaksas (transporta izdevumi, ēdināšana, naktsmītnes u.c.) sedz komandējošās organizācijas.
5. **PIETEIKUMI**
   1. Pieteikumi sacensībām - līdz 2023.gada 21.februāra plkst. 23.59, reģistrācija tiešsaistē. Saite tiks aktivizēta LAF mājas lapā [www.rowing.lv](http://www.rowing.lv).
   2. Amatieru grupas dalībniekiem papildus pieteikšanās iespējama sacensību dienā uz vietas līdz plkst. 12.00.
   3. Ja Latvijas sportistam nav noformēta licence 2023.gadam, komandas pārstāvis ne vēlāk kā 1 (vienu) stundu pirms sacensību sākuma, iesniedz sacensību galvenajam tiesnesim ārsta izziņu, atbilstošu MK noteikumu Nr.594 „Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība” prasībām.
   4. Para-airēšanas grupas, Masters, amatieru grupas dalībnieki, komandu, ģimeņu braucienu, ārvalstu sportisti, reģistrējoties sacensībām, uzņemas pilnu atbildību par savas veselības atbilstību izvēlētās distances veikšanai.
   5. Dalībnieki, reģistrējoties sacensībām, ir informēti un piekrīt, ka sacensību laikā notiks filmēšana un fotografēšana, lai materiālu izmantotu pasākumu publiskai atspoguļošanai.
   6. Izloze LAF mājas lapā www.rowing.lv tiek publicēta līdz 2023.gada 24.februāra plkst.13.00.
6. **APBALVOŠANA**
   1. LR Ziemas čempionātā tiek apbalvoti 1.- 3.vietu ieguvēji visās vecuma grupās.
   2. „Ziemas divcīņā” tiek apbalvoti 1.-3.vietu kopvērtējuma ieguvēji visās vecuma grupās.
7. **SACENSĪBU REZULTĀTI**
   1. Sacensību rezultāti publicējami LAF mājas lapā www.rowing.lv līdz 2023.gada 27.februāra plkst. 13.00.
8. **SACENSĪBU PRIVĀTUMA POLITIKA**
   1. Sacensību laikā var tikt fotografēts un filmēts. Piesakoties startam, dalībnieki apliecina, ka organizatoriem ir tiesības izmantot sabiedrisko attiecību un reklāmas mērķiem sacensību laikā uzņemtās fotogrāfijas un videomateriālus bez saskaņošanas ar tajos redzamajiem cilvēkiem, kā arī piedāvāt dalībniekiem iespēju lejupielādēt foto un video.
   2. Dalībnieki apliecina, ka neiebilst dalībnieku saraksta un rezultātu publicēšanai sacensību mājas lapā. Publiski redzamajā dalībnieku sarakstā (starta protokols/ rezultāti) tiek norādīts dalībnieka vārds, uzvārds, komanda, valsts un dzimšanas gads.
9. **PAPILDUS INFORMĀCIJA**
   1. . Latvijas Airēšanas federācija kā atbildīga sporta organizācija, rūpējoties par sportistu, komandu, apkalpojošā personāla un skatītāju veselību, lūdz ievērot visus drošības pasākumus Covid-19 pandēmijas laikā. Plašāka informācija [www.skpc.gov.lv](http://www.skpc.gov.lv)
   2. . Nokļūšana SMS Tenisa centrā: adrese Rīga, Kārļa Ulmaņa gatve 150, ar publisko transportu: Autobusa pietura - Mežmalas iela (Zolitūdes iela) – jāizvēlas tieši Zolitūdes iela nevis Mežmalas iela ar norādi Kārļa Ulmaņa gatve [www.rigassatiksme.lv](http://www.rigassatiksme.lv)

Vilciena pietura – Imantas stacija: [www.pv.lv](http://www.pv.lv)

* 1. . Ēdināšana: tenisa centrā atrodas “LA Cafe”, kur šefpavārs Lauris Aleksejevs būs sagatavojis speciālu ēdienkarti.
  2. Sacensību dalībnieki abās sacensību norises vietas nepieciešami maiņas apavi (sporta).

Apstiprināts 01.02.2023., LAF prezidente Gunta Vlasenko